《裒集诗藁》
宋代·释文珦

吾学本经论，上之契无为。
书生习未忘，有时或吟诗。
兴到即有言，长短信所施。
尽忘工与拙，往往不修辞。
唯觉意颇真，亦复无邪思。
事物皆寓尔，又岂存肝脾。
老来欲消閒，裒集不定期自嗤。
聊以识吾过，吾道不在兹。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。